62022CO0786_INF
Определение на Съда (осми състав) от 5 октомври 2023 г. —MV/Комисия
(Дело C‑786/22 P)
„Обжалване — Член 181 от Процедурния правилник на Съда — Публична служба — Обявление за конкурс на общо основание EPSO/AD/364/19 — Служители по сигурността (AD 7) — Решение на конкурсната комисия да не допусне жалбоподателя до участие в следващия етап от конкурса — Задължение за мотивиране — Възможност за администрацията да допълни мотивите на решението за недопускане при разглеждането на подадената по административен ред жалба — Жалба за отмяна и искане за обезщетение“
1.
Длъжностни лица — Решение с неблагоприятни последици — Отхвърляне на кандидатура — Задължение за мотивиране най-късно на етапа на отхвърляне на жалбата, подадена по административен ред — Обхват — Зачитане на тайната на разискванията на конкурсната комисия
(член 296, втора алинея ДФЕС; член 25, втора алинея от Правилника за длъжностните лица и член 6 от приложение III към него)
(вж. т. 4 [5—13])
2.
Длъжностни лица — Конкурс — Конкурс по документи и изпит — Условия за допускане — Определяне с обявлението за конкурса — Оценка на конкурсната комисия за професионалния опит на кандидатите — Отчитане на информацията, предоставена в частта „Филтър на квалификациите“ от формуляра за кандидатстване — Изключване
(вж. т. 4 [20, 21])
Диспозитив
1)
Отхвърля жалбата като явно неоснователна.
2)
MV понася направените от него съдебни разноски.